
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ
	2023-жылдын «20» июну
	         № 83
	Москва шаары


Евразия экономикалык комиссиясынын Коллегиясынын 2015-жылдын 21-апрелиндеги № 30 чечимине өзгөртүүлөрдү киргизүү жөнүндө 

2014-жылдын 29-майындагы Евразия экономикалык бирлиги жөнүндө келишимдин 46-беренесине ылайык Евразия экономикалык комиссиясынын Коллегиясы чечти:

1. Евразия экономикалык комиссиясынын Коллегиясынын              2015-жылдын 21-апрелиндеги № 30 «Тарифтик эмес жөнгө салуу чаралары жөнүндө» чечимине тиркемеге ылайык өзгөртүүлөр киргизилсин. 
2. Бул чечим расмий жарыяланган датадан тартып 30 календардык күн өткөндөн кийин күчүнө кирет. 
	Евразия экономикалык комиссиясынын
Коллегиясынын төрагасы
	М.Мясникович


	
	ТИРКЕМЕ
Евразия экономикалык комиссиясынын Коллегиясынын 2023-жылдын 20-июнундагы № 83 чечимине



Евразия экономикалык комиссиясынын Коллегиясынын 2015-жылдын 21-апрелиндеги № 30 чечимине киргизилүүчү

 ӨЗГӨРТҮҮЛӨР
1. Евразия экономикалык бирлигинин бажы аймагына ташып кирүүгө жана (же) Евразия экономикалык бирлигинин бажы аймагынан ташып чыгууга тыюу салуу белгиленген товарлардын тизмеги (аталган Чечимге      1-тиркеме) төмөнкү мазмундагы 1.12-бөлүм менен толукталсын:

«1.12. Ташып чыгууга тыюу салынган киттер, дельфиндер жана деңиз чочколору (Cetacea отрядынын сүт эмүүчүлөрү)*
	Товардын аталышы
	ЕАЭБ ТЭИ ТН коду

	Киттер, дельфиндер жана деңиз чочколору (Cetacea тукумундагы сүт эмүүчүлөр)
	0106 12 00


_____________

* 2023-жылдын 1-январына карата Казакстан Республикасында жайгашкан төмөнкү Cetaсea тукумундагы сүт эмүүчүлөргө карата ушул бөлүмдө каралган тыюу салуулар колдонулбайт:
2024-жылдын 31-декабрын кошо алганда - Казакстан Республикасына көчмө жырткыч капастары, зоопарктар, көчмө океанариумдар, көчмө көргөзмөлөр аркылуу убактылуу алынып келинген Cetaсea тукумундагы сүт эмүүчүлөрдү экспорттоодо;
2028-жылдын 31-декабрын кошо алганда - Казакстан Республикасындагы аквариумда багылган Cetacea тукумундагы сүт эмүүчүлөрдү экспорттоодо.
	Бөлүмгө эскертүү.        
	Бул бөлүмдүн максаттары үчүн ЕАЭБ ТЭИ ТН кодун да, товардын аталышын да жетекчиликке алуу зарыл. 


2. Евразия экономикалык бирлигинин бажы аймагына ташып келүүнүн жана (же) Евразия экономикалык бирлигинин бажы аймагынан ташып чыгуунун уруксат берүү тартиби белгиленген товарлардын тизмегинде (аталган Чечимге карата № 2 тиркеме):
а) 2.7-бөлүмдө:
1-таблицанын 3-пунктунун биринчи абзацы төмөнкүдөй редакцияда баяндалсын:
 «CETACEA*         КИТ СЫМАЛДАР*»;

1-таблицадан кийин төмөнкү мазмундагы «*» белгиси бар шилтеме менен толукталсын:

 «* Евразия экономикалык комиссиясынын Коллегиясынын 2015-жылдын 21-апрелиндеги № 30 чечимине №1 тиркеменин 1.12-бөлүмүнө ылайык Евразия экономикалык бирлигинин бажы аймагынан товарларды ташып чыгууга тыюу салынат.»;

б) 1-таблицанын 2.8-бөлүмүндөгү кит сымалдар тукумуна тиешелүү позициялар (орус жана латын тилдеринде) алып салынсын.

____________

